K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (2. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Noteikumi par finanšu tirgus dalībnieku maksājumu apmēru un šo maksājumu aprēķināšanas un veikšanas kārtību**

Izdoti saskaņā ar

Latvijas Bankas likuma 24. panta otro daļu un

Kolektīvās finansēšanas pakalpojumu likuma 16. panta otro daļu

1. Vispārīgais jautājums
2. Noteikumi nosaka Latvijas Bankas uzraudzīto finanšu tirgus dalībnieku maksājumu apmēru un šo maksājumu aprēķināšanas un veikšanas kārtību, kā arī kārtību, kādā kolektīvās finansēšanas pakalpojumu sniedzēji iesniedz Latvijas Bankai pārskatu par to veicamo maksājumu aprēķinu.
3. Maksājumu apmērs
4. Finanšu tirgus dalībniekiem maksājumi noteikti šādā apmērā:
   1. kredītiestādei – 0.00755 procenti no kredītiestādes vidējā aktīvu apmēra ceturksnī, kas aprēķināti, pamatojoties uz aktīvu vērtību attiecīgā kalendārā gada katra mēneša beigās;
   2. krājaizdevu sabiedrībai – 0.033 procenti no krājaizdevu sabiedrības vidējā aktīvu apmēra ceturksnī, kas aprēķināti, pamatojoties uz aktīvu vērtību attiecīgā kalendārā gada katra ceturkšņa beigās;
   3. maksājumu iestādēm:
      1. licencētai maksājumu iestādei, izņemot šo noteikumu 2.3.2. un 2.3.3. apakšpunktā minēto licencēto maksājumu iestādi, – 7000 *euro* gadā un papildus 1.4 procenti no tās gada bruto ieņēmumiem, kuri saistīti ar maksājumu pakalpojumu sniegšanu, bet kopsummā ne vairāk kā 100 000 *euro* gadā;
      2. licencētai maksājumu iestādei, kura saņēmusi licenci vienīgi konta informācijas pakalpojuma sniegšanai vai maksājuma ierosināšanas pakalpojuma sniegšanai, vai abu šo pakalpojumu sniegšanai, – 3000 *euro* gadā un papildus 1.4 procenti no tās gada bruto ieņēmumiem, kuri saistīti ar maksājumu pakalpojumu sniegšanu, bet kopsummā ne vairāk kā 100 000 *euro* gadā;
      3. licencētai maksājumu iestādei, kura piedāvā vienīgi inovatīvo pakalpojumu elektronisko maksājumu jomā, ja kopš dienas, kad tā saņēmusi licenci maksājumu pakalpojumu sniegšanai, nav pagājuši trīs gadi, – 1000 *euro* gadā;
      4. reģistrētai maksājumu iestādei, izņemot šo noteikumu 2.3.5 apakšpunktā minēto reģistrēto maksājumu iestādi, – 1000 *euro* gadā un papildus 1.4 procenti no tās gada bruto ieņēmumiem, kuri saistīti ar maksājumu pakalpojumu sniegšanu, bet kopsummā ne vairāk kā 100 000 *euro* gadā;
      5. reģistrētai maksājumu iestādei, kura piedāvā vienīgi inovatīvu pakalpojumu elektronisko maksājumu jomā, ja kopš dienas, kad tā ir reģistrēta Latvijas Bankas uzturētajā maksājumu pakalpojumu sniedzēju reģistrā, nav pagājuši trīs gadi, – 1000 *euro* gadā;
      6. citā Eiropas Savienības dalībvalstī licencētai maksājumu iestādei, kura uzsākusi darbību Latvijā, – 7000 *euro* gadā;
   4. elektroniskās naudas iestādēm:
      1. licencētai elektroniskās naudas iestādei, izņemot šo noteikumu 2.4.2. apakšpunktā minēto licencēto elektroniskās naudas iestādi, – 7000 *euro* gadā un papildus 1.4 procenti no tās gada bruto ieņēmumiem, kuri saistīti ar elektroniskās naudas iestādes pakalpojumu sniegšanu, bet kopsummā ne vairāk kā 100 000 *euro* gadā;
      2. licencētai elektroniskās naudas iestādei, kura piedāvā vienīgi inovatīvu pakalpojumu elektronisko maksājumu jomā, ja kopš dienas, kad tā saņēmusi licenci elektroniskās naudas iestādes pakalpojumu sniegšanai, nav pagājuši trīs gadi, – 1000 *euro* gadā;
      3. reģistrētai elektroniskās naudas iestādei, izņemot šo noteikumu 2.4.4. apakšpunktā minēto reģistrēto elektroniskās naudas iestādi, – 1000 *euro* gadā un papildus 1.4 procenti no tās gada bruto ieņēmumiem, kuri saistīti ar elektroniskās naudas iestādes pakalpojumu sniegšanu, bet kopsummā ne vairāk kā 100 000 *euro* gadā;
      4. reģistrētai elektroniskās naudas iestādei, kura piedāvā vienīgi inovatīvu pakalpojumu elektronisko maksājumu jomā, ja kopš dienas, kad tā reģistrēta Latvijas Bankas uzturētajā elektroniskas naudas iestāžu reģistrā, nav pagājuši trīs gadi, – 1000 *euro* gadā;
      5. citā Eiropas Savienības dalībvalstī licencētai elektroniskās naudas iestādei, kura uzsākusi darbību Latvijā, – 7000 *euro* gadā;
   5. neliela apjoma maksājumu sistēmai, kas reģistrēta Latvijas Bankas uzturētajā neliela apjoma maksājumu sistēmu reģistrā, – 1000 *euro* gadā;
   6. apdrošinātājam – maksājums, ko veido daļa no pārskata gadā tā bruto parakstītajām apdrošināšanas prēmijām tiem apdrošināšanas veidiem, kurus nodrošina apdrošinātājs, šādā apmērā:
      1. 0.130 procentu no sauszemes transportlīdzekļu īpašnieku civiltiesiskās atbildības obligātās apdrošināšanas operācijām;
      2. 0.130 procentu no dzīvības apdrošināšanas operācijām ar uzkrājuma veidošanu, t. sk. no tirgum piesaistītajiem dzīvības un mūža pensijas apdrošināšanas līgumiem;
      3. 0.184 procenti no pārējām apdrošināšanas operācijām;
   7. pārapdrošinātājam – 0.184 procenti gadā no tā bruto parakstīto pārapdrošināšanas prēmiju kopsummas;
   8. apdrošināšanas vai pārapdrošināšanas brokerim, citas dalībvalsts apdrošināšanas vai pārapdrošināšanas brokera filiālei Latvijā un ārvalsts apdrošināšanas vai pārapdrošināšanas brokera filiālei Latvijā – 0.7 procenti no pārskata gada atlīdzības par apdrošināšanas vai pārapdrošināšanas izplatīšanu, bet ne mazāk kā 150 *euro* un ne vairāk kā 1000 *euro* gadā;
   9. privātajam pensiju fondam – 0.245 procenti no pensiju plānu dalībnieku un to labā veiktajām iemaksām (veicot atskaitījumus) konkrētā privātā pensiju fonda licencētos pensiju plānos katrā kalendārā gada ceturksnī;
   10. valsts fondēto pensiju shēmas līdzekļu pārvaldītājam – 0.005 procenti no tā pārvaldījumā esošo valsts fondēto pensiju shēmas ieguldījumu plānu vidējās aktīvu vērtības gadā, kas aprēķināta, pamatojoties uz aktīvu vērtību attiecīgā kalendārā gada katra ceturkšņa beigās;

2.10.1 valsts fondēto pensiju shēmas līdzekļu pārvaldītājam – 2000 *euro* par katru tā pārvaldījumā esošu valsts fondēto pensiju shēmas ieguldījumu plānu attiecīgā gada 31. decembrī;

* 1. Pan-Eiropas privāto pensiju produkta (turpmāk – PEPP) sniedzējam – 1000 *euro* gadā par katru reģistrēto PEPP plānu un papildus 0.0125 procenti no reģistrēto PEPP plānu vidējās aktīvu vērtības ceturksnī, kas aprēķināta, pamatojoties uz aktīvu vērtību attiecīgā kalendārā gada katra mēneša beigās;
  2. katram PEPP izplatītājam, kurš nav PEPP sniedzējs, – 1000 *euro* gadā;
  3. licencētai ieguldījumu brokeru sabiedrībai, citas dalībvalsts ieguldījumu brokeru sabiedrības filiālei Latvijā un ārvalsts ieguldījumu brokeru sabiedrības filiālei Latvijā – viens procents no tās darījumu bruto ieņēmumiem katrā kalendārā gada ceturksnī, bet ne mazāk kā 2845 *euro* gadā;
  4. ieguldījumu pārvaldes sabiedrībām:
     1. licencētai ieguldījumu pārvaldes sabiedrībai – maksājums, kuru veido:
        1. 0.116 procentu no tās pārvaldē esošo ieguldījumu fondu vidējās aktīvu vērtības gadā, ko aprēķina, pamatojoties uz aktīvu vērtību attiecīgā kalendārā gada katra ceturkšņa beigās, un 0.03 procenti no alternatīvo ieguldījumu fondu vidējās aktīvu vērtības gadā, ko aprēķina, pamatojoties uz aktīvu vērtību attiecīgā kalendārā gada katra ceturkšņa beigās, bet ne mazāk kā 3557 *euro* gadā;
        2. viens procents no tās sniegto ieguldījumu pakalpojumu bruto ieņēmumiem, bet ne mazāk kā 711 *euro* gadā;
     2. Eiropas Savienības dalībvalstī licencētai ieguldījumu pārvaldes sabiedrībai, kura Latvijā reģistrējusi ieguldījumu fondu vai alternatīvo ieguldījumu fondu, – 0.052 procenti no tās ieguldījumu fondu vidējās aktīvu vērtības gadā, kas aprēķināta, pamatojoties uz aktīvu vērtību attiecīgā kalendārā gada katra ceturkšņa beigās, bet ne mazāk kā 1422 *euro* gadā;
     3. Eiropas Savienības dalībvalstī licencētas ieguldījumu pārvaldes sabiedrības filiālei Latvijā – maksājums, kuru veido:
        1. viens procents no tās sniegto fondu pārvaldes pakalpojumu bruto ieņēmumiem gadā, bet ne mazāk kā 2134 *euro* gadā;
        2. viens procents no tās sniegto ieguldījumu pakalpojumu bruto ieņēmumiem gadā, bet ne mazāk kā 711 *euro* gadā;
  5. alternatīvo ieguldījumu fondu pārvaldniekiem:
     1. licencētam alternatīvo ieguldījumu fondu pārvaldniekam – 4000 *euro* gadā un papildus 0.0075 procenti no tā pārvaldē esošo alternatīvo ieguldījumu fondu vidējā aktīvu apmēra ceturksnī, kas aprēķināts, pamatojoties uz aktīvu vērtību attiecīgā kalendārā gada katra mēneša beigās;
     2. reģistrētam alternatīvo ieguldījumu fondu pārvaldniekam – 900 *euro* gadā un, ja alternatīvo ieguldījumu fondu pārvaldnieks pārvalda Eiropas riska kapitāla fondu vai Eiropas sociālās uzņēmējdarbības fondu, papildus 1900 *euro* gadā;
     3. licencētam ārējam alternatīvo ieguldījumu fondu pārvaldniekam, kuram ir atļauts sniegt Alternatīvo ieguldījumu fondu un to pārvaldnieku likuma 5. panta septītajā un astotajā daļā minētos ieguldījumu pakalpojumus, – viens procents no tā sniegto ieguldījumu pakalpojumu bruto ieņēmumiem kalendārā gada ceturksnī, bet ne mazāk kā 711 *euro* gadā;
     4. Eiropas Savienības dalībvalstī licencēta alternatīvo ieguldījumu fondu pārvaldnieka filiālei Latvijā – maksājums, kuru veido:
        1. viens procents no tās sniegto fonda pārvaldes pakalpojumu bruto ieņēmumiem katrā kalendārā gada ceturksnī, bet ne mazāk kā 2134 *euro* gadā;
        2. viens procents no tās sniegto ieguldījumu pakalpojumu bruto ieņēmumiem katrā kalendārā gada ceturksnī, bet ne mazāk kā 711 *euro* gadā;
     5. Eiropas Savienības dalībvalsts alternatīvo ieguldījumu fondu pārvaldniekam, kurš pārskata gadā uzsācis tā pārvaldē esošā Eiropas Savienības dalībvalsts fonda vai ārvalsts fonda ieguldījumu daļu izplatīšanu Latvijā, – 1209 *euro*;
  6. regulētā tirgus organizētājam – divi procenti no tā darījumu bruto ieņēmumiem katrā kalendārā gada ceturksnī, bet ne mazāk kā 7114 *euro* gadā;
  7. centrālajam vērtspapīru depozitārijam – viens procents no tā darījumu bruto ieņēmumiem katrā kalendārā gada ceturksnī, bet ne mazāk kā 7114 *euro* gadā;
  8. valūtu tirdzniecības sabiedrībai, izņemot šo noteikumu 2.19. apakšpunktā minēto valūtu tirdzniecības sabiedrību, – 2000 *euro* gadā un papildus 0.12 procenti no tās nopirktās un pārdotās ārvalstu valūtas kopējā apjoma *euro* gadā, bet kopsummā ne vairāk kā 20 000 *euro* gadā;
  9. valūtu tirdzniecības sabiedrībai, kura ir arī maksājumu iestāde vai elektroniskās naudas iestāde, – maksājums, ko veido šo noteikumu 2.3. vai 2.4. un 2.18. apakšpunktā noteiktie maksājumi, bet kopsummā ne vairāk kā 100 000 *euro* gadā;
  10. kolektīvās finansēšanas pakalpojumu sniedzējam – 4000 *euro* gadā un papildus 1.4 procenti no tā gada bruto ieņēmumiem, kuri saistīti ar kolektīvās finansēšanas pakalpojumu sniegšanu, bet kopsummā ne vairāk kā 100 000 *euro* gadā;
  11. segto obligāciju sabiedrībai – 0.001 procents no tās emitēto segto obligāciju gada nominālvērtības, bet ne mazāk kā 5000 *euro* gadā.

1. Maksājumu aprēķināšanas un veikšanas kārtība
2. Latvijas Banka šādiem finanšu tirgus dalībniekiem sagatavo un nosūta rēķinu par aprēķināto maksājumu, ko konkrētais finanšu tirgus dalībnieks veic saskaņā ar šo noteikumu II. nodaļas noteikumiem, šādā kārtībā un izmantojot šādu Latvijas Bankas rīcībā esošo informāciju:
   1. par katru kalendārā gada ceturksni līdz otrā attiecīgajam ceturksnim sekojošā mēneša 5. datumam:
      1. kredītiestādei un krājaizdevu sabiedrībai – izmantojot statistiskos datus, ko attiecīgā kredītiestāde vai krājaizdevu sabiedrība sniegusi tās mēneša bilances pārskatā saskaņā ar Latvijas Bankas noteikumiem, kuri regulē statistisko datu par kredītiestāžu un citu monetāro finanšu iestāžu finansiālo stāvokli (MBP) sagatavošanu un iesniegšanu;
      2. šo noteikumu 2.3.1., 2.3.2. un 2.4.1. apakšpunktā minētajai maksājumu iestādei un elektroniskās naudas iestādei – izmantojot statistiskos datus, ko attiecīgā maksājumu iestāde vai elektroniskās naudas iestāde sniegusi pārskatā par tās peļņas vai zaudējumu aprēķinu saskaņā ar Latvijas Bankas noteikumiem, kuri nosaka maksājumu iestādes un elektroniskās naudas iestādes darbību regulējošās prasības un statistisko datu sagatavošanas prasības;
      3. apdrošinātājam un pārapdrošinātājam – izmantojot statistiskos datus, ko attiecīgais apdrošinātājs vai pārapdrošinātājs sniedzis pārskatā par tiešo apdrošināšanu saskaņā ar Latvijas Bankas noteikumiem, kuri nosaka apdrošinātāju un pārapdrošinātāju statistisko datu sagatavošanas prasības;
      4. privāto pensiju fondam – izmantojot statistiskos datus, ko attiecīgais privāto pensiju fonds sniedzis pārskatā par pensiju plāna neto aktīvu kustību saskaņā ar Latvijas Bankas noteikumiem, kuri nosaka privāto pensiju fondu statistisko datu sagatavošanas prasības;
      5. valsts fondēto pensiju shēmas līdzekļu pārvaldītājam – izmantojot statistiskos datus, ko attiecīgais valsts fondēto pensiju shēmas līdzekļu pārvaldītājs sniedzis pārskatā par ieguldījumu plāna aktīviem un saistībām saskaņā ar Latvijas Bankas noteikumiem, kuri nosaka statistisko datu par valsts fondēto pensiju shēmas līdzekļu pārvaldīšanu sagatavošanas prasības;
      6. ieguldījumu brokeru sabiedrībai, izņemot citas Eiropas Savienības dalībvalsts ieguldījumu brokeru sabiedrības filiāli Latvijā un ārvalsts ieguldījumu brokeru sabiedrības filiāli Latvijā, – izmantojot statistiskos datus, kas sniegti pārskatā par attiecīgā pārskata gada peļņu vai zaudējumiem saskaņā ar Latvijas Bankas noteikumiem, kuri nosaka ieguldījumu brokeru sabiedrību ceturkšņa pārskata sagatavošanas prasības;
      7. šo noteikumu 2.14. apakšpunktā noteiktajai ieguldījumu pārvaldes sabiedrībai – izmantojot statistiskos datus, ko attiecīgā ieguldījumu pārvaldes sabiedrība sniegusi pārskatā par tās pārvaldīšanā esošajiem līdzekļiem un kapitāla prasību izpildi un pārskatā par attiecīgā kalendārā gada peļņu vai zaudējumiem saskaņā ar Latvijas Bankas noteikumiem, kuri nosaka ieguldījumu pārvaldes sabiedrības darbību raksturojošo statistisko datu sagatavošanas prasības;
      8. valūtu tirdzniecības sabiedrībai – izmantojot statistiskos datus, ko attiecīgā valūtu tirdzniecības sabiedrība sniegusi pārskatā par valūtu tirdzniecības darījumiem saskaņā ar Latvijas Bankas noteikumiem, kuri nosaka statistisko datu par valūtu tirdzniecības darījumiem sagatavošanas un iesniegšanas prasības;
      9. segto obligāciju sabiedrībai- izmantojot informāciju par emitēto segto obligāciju atlikumu kalendārā gada ceturkšņa beigās nominālvērtībā, kas pieejama Latvijas Bankas uzturētajā emitentu un segto obligāciju programmu sarakstā;
   2. reizi gadā līdz kalendārajam gadam sekojošā gada 30. janvārim:
      1. šo noteikumu 2.3.3., 2.3.5., 2.4.2. un 2.4.4. apakšpunktā minētajai maksājumu iestādei un elektroniskās naudas iestādei, šo noteikumu 2.3.6. un 2.4.5. apakšpunktā minētajai šīs iestādes filiālei, šo noteikumu 2.5. apakšpunktā minētajai nelielajai maksājumu sistēmai – izmantojot Latvijas Bankas uzturēto reģistru datus par šādas iestādes vai sistēmas esamību;
      2. šo noteikumu 2.15.2. un 2.15.5. apakšpunktā minētajam alternatīvo ieguldījumu fondu pārvaldniekam – izmantojot Latvijas Bankas uzturēto reģistru datus par šādas iestādes esamību;

3.2.3. šo noteikumu 2.3.4. un 2.4.3. apakšpunktā minētajai maksājumu iestādei un elektroniskās naudas iestādei – izmantojot statistiskos datus, ko attiecīgā maksājumu iestāde vai elektroniskās naudas iestāde sniegusi pārskatā par attiecīgā kalendārā gada peļņu vai zaudējumiem saskaņā ar Latvijas Bankas noteikumiem, kuri nosaka maksājumu iestādes un elektroniskās naudas iestādes darbību regulējošās prasības un statistisko datu sagatavošanas prasības;

* 1. reizi gadā līdz kalendārajam gadam sekojošā gada 28. februārim apdrošināšanas vai pārapdrošināšanas brokerim – izmantojot statistiskos datus, ko attiecīgais apdrošināšanas vai pārapdrošināšanas brokeris sniedzis pārskatā par attiecīgā kalendārā gada peļņu vai zaudējumiem; citas dalībvalsts apdrošināšanas vai pārapdrošināšanas brokera filiālei Latvijā un ārvalsts apdrošināšanas vai pārapdrošināšanas brokera filiālei Latvijā – izmantojot statistiskos datus, ko attiecīgā citas dalībvalsts apdrošināšanas vai pārapdrošināšanas brokera filiāle Latvijā un ārvalsts apdrošināšanas vai pārapdrošināšanas brokera filiāle Latvijā sniegusi pārskatā par saņemto atlīdzību par apdrošināšanas un pārapdrošināšanas izplatīšanu saskaņā ar Latvijas Bankas noteikumiem, kuri nosaka **apdrošināšanas vai pārapdrošināšanas brokeru, citu dalībvalstu un ārvalstu apdrošināšanas vai pārapdrošināšanas brokeru filiāļu** darbības pārskatu sagatavošanas prasības.

1. Finanšu tirgus dalībnieki, kuri nav minēti šo noteikumu 3. punktā, saskaņā ar Latvijas Bankas noteikumiem, kuri nosaka elektronisko informācijas apmaiņu ar Latvijas Banku, izmantojot nebanku statistikas sistēmu, iesniedz Latvijas Bankai šādu informāciju par savas darbības finansiālajiem rādītājiem:
   1. par katru kalendārā gada ceturksni līdz attiecīgajam ceturksnim sekojošā mēneša 15. datumam:
      1. PEPP sniedzējs – informāciju par reģistrēto PEPP plānu vidējo aktīvu vērtību ceturksnī un reģistrēto PEPP plānu skaitu;
      2. šo noteikumu 2.15.1. apakšpunktā minētais licencētais alternatīvo ieguldījumu fondu pārvaldnieks – informāciju par tā pārvaldē esošo alternatīvo ieguldījumu fondu vidējo aktīvu apmēru ceturksnī, pamatojoties uz aktīvu vērtību attiecīgā kalendārā gada katra mēneša beigās;
      3. šo noteikumu 2.15.3. apakšpunktā minētais licencētais ārējais alternatīvo ieguldījumu fondu pārvaldnieks – informāciju par Latvijā sniegto alternatīvo ieguldījumu fondu pārvaldes pakalpojumu bruto ieņēmumiem ceturksnī;
      4. citā Eiropas Savienības dalībvalstī licencēta alternatīvo ieguldījumu fondu pārvaldnieka filiāle Latvijā – iesniedz informāciju par Latvijā sniegto alternatīvo ieguldījumu fondu pārvaldes pakalpojumu bruto ieņēmumiem ceturksnī;
      5. citas Eiropas Savienības dalībvalsts ieguldījumu brokeru sabiedrības filiāle Latvijā un ārvalsts ieguldījumu brokeru sabiedrības filiāle Latvijā – informāciju par darījumu bruto ieņēmumiem ceturksnī;
   2. par katru kalendārā gada ceturksni līdz attiecīgajam ceturksnim sekojošā mēneša 10. datumam:
      1. regulētā tirgus organizētājs – informāciju par darījumu bruto ieņēmumiem kalendārajā ceturksnī;
      2. centrālais vērtspapīru depozitārijs – informāciju par darījumu bruto ieņēmumiem kalendārajā ceturksnī;
      3. kolektīvās finansēšanas pakalpojumu sniedzējs – informāciju par bruto ieņēmumiem, kas saistīti ar kolektīvās finansēšanas pakalpojumu sniegšanu, kalendārajā ceturksnī.

4.1 Latvijas Banka, izmantojot šo noteikumu 4. punktā minētā finanšu tirgus dalībnieka iesniegto informāciju, sagatavo un nosūta tam rēķinu par aprēķināto maksājumu:

4.11. šo noteikumu 4.1.1., 4.1.2., 4.1.3., 4.1.4. un **Error! Reference source not found.**. apakšpunktā minētajam finanšu tirgus dalībniekam – par katru kalendārā gada ceturksni līdz attiecīgajam ceturksnim sekojošā mēneša 20. datumam;

4.12. šo noteikumu 4.2.1., 4.2.2. un 4.2.3. apakšpunktā minētajam finanšu tirgus dalībniekam – par katru kalendārā gada ceturksni līdz attiecīgajam ceturksnim sekojošā mēneša 15. datumam;

1. Finanšu tirgus dalībniekam, kurš sāk vai beidz darbību, saskaņā ar šiem noteikumiem veicamā maksājuma apmērs tiek noteikts proporcionāli tā darbības laikam kalendārajā gadā. Ja finanšu tirgus dalībniekam, kurš beidz darbību, pēc veiktā maksājuma ir izveidojusies pārmaksa, Latvijas Banka tās atmaksu veic viena kalendārā mēneša laikā pēc finanšu tirgus dalībnieka darbības izbeigšanas datuma.
2. Ja ir pagājuši trīs gadi kopš dienas, kad šo noteikumu 2.3.3. un 2.3.5. apakšpunktā minētā maksājumu iestāde vai šo noteikumu 2.4.2. un 2.4.4. apakšpunktā minētā elektroniskās naudas iestāde ir saņēmusi licenci vai reģistrēta Latvijas Bankas uzturētajā attiecīgajā reģistrā, tā maksājumu veic maksājumu iestādēm un elektroniskās naudas iestādēm noteiktajā vispārējā kārtībā. Kalendārajā gadā, kurā iestājas minētais triju gadu termiņš, šādām maksājumu iestādēm un elektroniskās naudas iestādēm maksājums tiek aprēķināts proporcionāli katrai kalendārā gada daļai.
3. Finanšu tirgus dalībnieki aprēķināto maksājumu veic 10 darbdienu laikā pēc rēķina saņemšanas, maksājuma mērķī norādot rēķina numuru.
4. [svītrots]
5. Finanšu tirgus dalībnieki saskaņā ar šiem noteikumiem aprēķināto maksājumu veic Latvijas Bankas norēķinu kontā Latvijas Bankā Nr. LV35 LACB 0EUR 1750 5010 0, BIC LACBLV2X.
6. Noslēguma jautājumi
7. Finanšu tirgus dalībnieki maksājumus, kas veicami 2023. gadā par 2022. gada 4. ceturksni, aprēķina saskaņā ar Finanšu un kapitāla tirgus komisijas 2021. gada 7. decembra normatīvajiem noteikumiem Nr. 164 "Finanšu un kapitāla tirgus dalībnieku maksājumu apmēra Finanšu un kapitāla tirgus komisijas finansēšanai 2022. gadā noteikšanas un pārskatu iesniegšanas normatīvie noteikumi" un veic Latvijas Bankas norēķinu kontā Latvijas Bankā Nr. LV35 LACB 0EUR 1750 5010 0, BIC LACBLV2X.
8. Līdz Latvijas Bankas noteikumu izdošanai par statistisko datu un citas nepieciešamās informācijas sagatavošanu un iesniegšanu uzraudzības un noregulējuma funkcijas nodrošināšanai par šo noteikumu III nodaļā minētajiem Latvijas Bankas noteikumiem uzskatāmi attiecīgos jautājumus regulējošie Finanšu un kapitāla tirgus komisijas izdotie normatīvie noteikumi.
9. Noteikumi stājas spēkā 2023. gada 1. janvārī.
10. Šo noteikumu 4.1.1., 4.1.2., 4.1.3., 4.1.4., 4.1.5. , 4.2.1., 4.2.2. un 4.2.3. apakšpunktā minētie finanšu tirgus dalībnieki maksājuma aprēķinu par 2023. gada 4. ceturksni veic un iesniedz Latvijas Bankai saskaņā ar šo noteikumu līdz 2023. gada 31. decembrim spēkā esošajā redakcijā paredzēto kārtību.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |