K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| 2023. gada XX. XXXX | Noteikumi Nr. \_\_\_\_\_ |

Rīgā

**Papildu prasības kredītiestāžu būtiskas, aizsargājamas vai konfidenciālas informācijas atklāšanai**

Izdoti saskaņā ar

Kredītiestāžu likuma 50. panta otro un trešo daļu

1. Noteikumi nosaka papildu prasības kredītiestāžu būtiskas, aizsargājamas vai konfidenciālas informācijas izvērtēšanai un publiskošanai, kā arī publiskošanas termiņiem atbilstoši Eiropas Parlamenta un Padomes 2013. gada 26. jūnija regulas (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu (ES) Nr. 648/2012 (turpmāk – Regula Nr. 575/2013) 432. panta un Eiropas Banku iestādes 2014. gada 23. decembra pamatnostādņu EBI/PN/2014/14 "Pamatnostādnes par būtisku, aizsargājamu un konfidenciālu informāciju un par atklāšanas regularitāti saskaņā ar Regulas (ES) Nr. [575/2013](http://eur-lex.europa.eu/eli/reg/2013/575/oj/?locale=LV) 432. panta 1. punktu, 432. panta 2. punktu un 433. pantu" (turpmāk – Pamatnostādnes Nr. EBI/PN/2014/14) prasībām.
2. Noteikumus piemēro kredītiestādēm, kurām saskaņā ar Regulas Nr. 575/2013 pirmās daļas II sadaļā noteikto prasību piemērošanas līmeni ir jāievēro informācijas publiskas atklāšanas prasības, pamatojoties uz iestādes individuālajiem vai konsolidētajiem finanšu pārskatiem. Kredītiestādēm, kuru tiešo uzraudzību veic Eiropas Centrālā banka, šos noteikumus piemēro tiktāl, ciktāl prasības informācijas atklāšanai šajā jomā nav noteikusi Eiropas Centrālā banka.
3. Noteikumi piemērojami arī kredītiestādes publiskajos ceturkšņa pārskatos atklājamās informācijas prasību izvērtējumam attiecībā uz informācijas būtiskumu, aizsargājamu un konfidenciālu informāciju, izņemot informāciju, kura noteikta kā obligāti atklājamā informācija saskaņā ar normatīvajiem aktiem par kredītiestāžu publisko ceturkšņa pārskatu sagatavošanu.
4. Kredītiestāde izstrādā un dokumentē politikas informācijas atklāšanas prasību ievērošanas izvērtēšanai, tai skaitā procedūras, kādas piemēro atbrīvojumam no informācijas atklāšanas prasībām attiecībā uz informācijas būtiskumu, aizsargājamu un konfidenciālu informāciju saskaņā ar Pamatnostādņu Nr. EBI/PN/2014/14 II sadaļu.
5. Maza un nesarežģīta iestāde Regulas Nr. 575/2013 izpratnē nodrošina Regulas Nr. 575/2013 astotajā daļā paredzētās publiskojamās informācijas brīvu pieejamību vismaz piecus gadus kopš tās publiskošanas, bet liela iestāde Regulas Nr. 575/2013 izpratnē un citas iestādes nodrošina minētās informācijas brīvu pieejamību vismaz 10 gadus kopš tās publiskošanas.
6. Kredītiestāde izvērtē atklājamās informācijas būtiskumu saskaņā ar Pamatnostādņu Nr. EBI/PN/2014/14 III sadaļā minētajiem apsvērumiem un aizsargājamas un konfidenciālas informācijas atklāšanu saskaņā ar Pamatnostādņu Nr. EBI/PN/2014/14 IV sadaļā minētajiem apsvērumiem.
7. Kredītiestāde, kura piemēro atbrīvojumu no informācijas atklāšanas prasībām attiecībā uz informācijas būtiskumu, aizsargājamu vai konfidenciālu informāciju, atklāj Pamatnostādņu Nr. EBI/PN/2014/14 VI sadaļā minēto informāciju.

8. Ja kredītiestādei mainās tās saskaņā ar Regulu Nr. 575/2013 identificētais statuss (piemēram, liela iestāde, biržā nekotēta iestāde), tai ir saistošas no jauna identificētā statusa iestādēm noteiktās prasības attiecībā uz informācijas atklāšanu saskaņā ar Regulas Nr. 575/2013 astoto daļu, sākot ar informāciju par periodu, kurā tā ir identificējusi savu jauno statusu.

9. Atzīt par spēku zaudējušiem Finanšu un kapitāla tirgus komisijas 2020. gada 14. jūlija normatīvos noteikumus Nr. 86 "Normatīvie noteikumi par precizējošām prasībām informācijas atklāšanai saskaņā ar Regulas (ES) Nr. [575/2013](http://eur-lex.europa.eu/eli/reg/2013/575/oj/?locale=LV) astotajā daļā noteikto un par informācijas būtiskumu, aizsargājamu un konfidenciālu informāciju" (Latvijas Vēstnesis, 2020, Nr. 139 un Nr. 238; 2021, Nr. 251; 2022, Nr. 122).

1. Noteikumi stājas spēkā 2025. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

|  |  |
| --- | --- |
|  |  |